
GUDRUNHULETRIMMEN 2017�


Letinga etter lille Gudrun i Flå foregikk i 1907. Verken før eller senere har bygda Flå til de grader vært i begivenhetenes sentrum. Enkelte omtaler hendelsen som 1900-tallets største tragikomedie.


�


Gudrunhulen i Flå (Foto: Trøndelag Folkemuseum)


                                 JUBILEUM!


Flå idrettslag arrangerer 


Gudrunhuletrimmen for 40. gang!


110 år siden taterjakten!





SØNDAG 18. JUNI
























































Praktiske opplysninger om arrangementet





I år gjør vi en vri ettersom det er jubileum og tar overnatting i oppsatte lavoer ved Gudrunhula,  kl 18:00 lørdag 17 juni. 


Påmeldingen og naturstien vil da bli oppe ved Gudrunhula søndag 18 juni fram til kl. 13:00. 





Start: For de som vil overnatte i oppsatte lavoer ved Gudrunhula starter det kl. 18:00 lørdag 17 juni. Det blir bål, aktiviteter og enkel bursdagsfeiring! Ta med soveposer til eget bruk.


Eller gå fra Langland Øvre søndag 18. juni kl. 10:00. Ca. 1½ times gange til hula.


Veibeskrivelse: Fra Ler sentrum: følg Fylkesveien i retning Klæbu, sving opp Simensbakken, følg skilting til Langland. 


Fra Klæbu: Ta av Fylkesveien ved Fremo leir, følg skilting til Langland.


Parker på Langland Øvre, følg røde merker til Gudrunhula.


Deltakeravgift: Voksne kr 100,- Barn kr. 50,-. Familie kr 250,-


Terreng: skogsbilvei, myr. Støvler/fjellsko anbefales.


Servering: Gratis kaffe- og saftservering. Ta med matpakke. De som overnatter tar med egen mat og drikke til det. 





Program ved Gudrunhula:


Servering


Natursti og premieutdeling til natursti-deltakerne ca. kl. 13:00.





Trimpost:


Flå IL har trimpost ved Gudrunhula. �Arrangementet er obligatorisk for å bli med i trekningen om å bli Årets Flåtrimmer.�


Deltakermerker:


1.gangs deltakelse: bronsemerke


5 år: sølvmerke


10 år: gullmerke


Deretter 15-, 20- 25- og 30-årsplaketter.


Uttrekkspremier

















Taterjakta var, som vi kan se i ettertid, som ei heksejakt på ei folkegruppe og en gutt med overnaturlige evner. Og folket den gang ble ”ofre” for en massepsykose, som så mange ganger gjennom historien. Heksebrenningene på 1600-tallet og Taterjakta i Flå var ikke et resultat av at folk var dumme og naive. Nei, noen skapte en forestilling om sannhet – og vi må vokte oss vel for å la vår tanke styres av andre. Det er en av grunnene til at vi bør huske det som skjedde i Flå for over hundre år siden. Hundre år er gått, men allting er ikke glemt. �(Utdrag fra tekst skrevet av Brit Inger Granmo Aune) 








GUDRUNHULETRIMMEN FOR 40. GANG!!�Gudrunhuletrimmen ble første gang, i regi av Trimavdelinga i Flå idrettslag, arrangert i 1978 og har siden vært en årlig foreteelse. Traséen går fra Øvre Langland, om Trongan og opp til ”Hølet i Flå” oppe i Hørvåsen. Derfra videre rundt og nordom Hørvåsen og ned til Langland, til sammen ca 10 km. Idrettslagets familietrim er inspirert av hendelsene i 1907. Det må sies å være en historisk attraksjon å se åstedet for begivenhetene. I bergveggen foran en av hulene er det hogget inn årstallet 1907.





Opp ved hula tar de fleste seg god tid med en lang rast. Stort kaffebål, der svartkjelen putrer med nykokt kaffe etter hvert som turgåerne kommer. Til de yngste er det saft. Noe godt til kaffen vanker også. For de som ønsker å ta seg inn i hulene, anbefales det å ta med lommelykt/hodelykt. Dette er en spennende aktivitet, spesielt for de yngste deltakerne.





Gudrunhuletrimmen samler hvert år god deltakelse. Årets arrangement vil i tillegg til det tradisjonelle opplegget også inneholde natursti på tur opp til hula og ikke minst Lokalt mesterskap i kjerringbæring! 





BLI MED OG TRIM DA VEL!

Lille Gudrun og Johan Fløttum


Hele historien starter i Oslo, der seks år gamle Gudrun Klausen forsvinner på uforklarlig vis. Mistanken går i flere retninger, ikke minst mot tatere som kunne ha bortført henne. På samme tid var det stor virak omkring 14 år gamle Johan Fløttum fra Singsås, som var blitt kjent for sine synske evner.

Johan Fløttum


I ukene som fulgte oppstod ei regelrett klappjakt på tatere helt til Nord-Norge og til Sverige. I denne tida mottok Fløttumsgutten en mengde brev fra hele verden, blant annet fra India, Sør-Amerika og Afrika. På enkelte av disse stod det: ”Johan Fløttum, Singsås, London”.





Presset mot Johan Fløttum økte stadig, og han kom til at taterfølget hadde gått i land i Børsa. Derfra hadde de tatt med seg Gudrun over Hølonda, og befant seg i Flåmarka. Fløttumsgutten reiste til Flå, og ledet et følge som endte opp i Hørvåsen, utenfor et gammelt bjørnehi i berget. Her skulle taterne og Gudrun befinne seg. Det ble sprengt veg med dynamitt inn i hula fra flere kanter, og på det meste var over ett tusen mennesker samlet rundt stedet som ble kalt Gudrunhula. Men ingen ble funnet, og hele saken kulminerte like før jul, da et barnelik ble funnet i en kloakkum i Kristiania (Oslo) ved heimplassen til Gudrun.





(Fritt etter Endre Hugdal si bok: ”Taterjakta i Flå høsten 1907. Høle oppi Flå”, utgitt 2003.)





Hør lydopptak om tildragelsen, spilt i programmet Norgesglasset på NRK P1 06.06.07 – � HYPERLINK "http://www.nrk.no/nett-tv/indeks/98013" ��http://www.nrk.no/nett-tv/indeks/98013�.





”Om hundre år er allting glemt”, skrev Knut Hamsun i et av sine dikt. På hundre år er mangt glemt, men mangt vil leve videre i et minne, og mangt bør heller ikke glemmes, den ubegripelige Taterjakta i Flå for 104 år siden er ikke glemt. Vi minnes den under Gudrunhuletrimmen. Av flere grunner bør den heller aldri glemmes. 








Aviser over hele verden skrev om Fløttumsgutten. Han ble raskt koblet inn i Gudruns forsvinning. Den 14-årige synske gutten fra Singsås ble på noen uker verdensberømt for sine evner.  Fra Oslo kunne han følge jentas angivelige bortføring ned til havna, der taterskutene pleide å ligge. Saken ble slått stort opp i avisene, og det ble også satt ut rykter om at lokale tatere var med på kidnappingen.








